የግንቦት 20 የድል በዓል 24ኛ ዓመት ስናከብር የኢትዮጵያ ህዳሴ እውን ለማድረግ ቃላችንን በማደስ ነው፤ ፕሬዚዳንት ዶ/ር ሙላቱ ተሾመ
የዘንድሮው ሃያ አራተኛው የግንቦት ሃያ በዓል “ከብተና ሥጋት ወደ ለውጥ አብነት የተሸጋገረች ሀገር-ኢትዮጵያ!” በሚል እንደሚከበርም ዶ/ር ሙላቱ ተናግረዋልፕሬዚዳንቱ  በዛሬው እለት በሰጡት ጋዜጣዊ መግለጫ እንዳስታወቁት የኢፌድሪ መንግስት የአገሪቱን  ፈጣንና ቀጣይት ያለው ፍትሐዊ ዕድገት በማረጋገጥ እጅግ ፈጣን ዕድገት እያስመዘገቡ ከሚገኙ ጥቂት የዓለማችን አገራት ተርታ እንድትሰለፍ አስችሏል ብለዋል፡፡የኢትዮጵታ መንግስት የተከተለው ትክክለኛ የልማት ፖሊሲና የወሰደው ቁርጠኛ አመራር በተለይ በግብርናና በገጠር ልማት ዘርፍ እመርታዊ ስኬቶች ተመዝግበዋል ያሉት ፕሬዚዳንቱ መንግስት  የእርሶ አደሩንና የአርብቶአደሩን ምርትና ምርታማነት ለማሳደግ የሚያስችሉ የግብርና ቴክኖሎጂዎችን ለማቅረብ ባደረገው ከፍተኛ ርብርብ ለዘመናት ከእጅ ወደ አፍ አልፎ የማያውቀውግብርና ምርት የሚሊኖችን ሕይወት ወደ ተሻለ የኑሮ ደረጃ እያሸጋገረው ይገኛል ብለዋል፡፡ፕሬዚዳንቱ አያይዘውም የመሰረተ ልማት ሥራዎቻችን የወቅቱን የሀገራችንን የልማት ጥያቄዎች በመመለስና የሕዝባችንነ ፍትሐዊ ተጠቃሚነት ከማረጋገጡም ባሻገር የቀጣዩ የኤኮኖሚ ዕድገታችን ዋስትና ሥለሆኑ መንግስት ለዘርፉ ልማት ልዩ ትኩረት በመስጠት በመንገድ፣ በባቡር ሐዲድ ዝርጋትታ፣ የታዳሽ ኃይል ምንጭን ባማከለ የኤሌክተትሪክ ኃይል ማመምጨት በቴሌኮምና በኢንፎርሜሽን ቴክኖሎጂ ልማትና በሁሉም የኢኮኖሚ መሰረተ ልማት ግንባታዎች አጠናክሮ እንደሚቀጥል ተናግረዋል፡፡በ1983 ዓ.ም እጅግ ዝቅተኛ የነበረው የጤና ሽፋን በአሁኑ ጊዜ 100% ደርሷል ሉት ፕሬዚዳንቱ የኢትዮጵያዊያን አማካይ በሕይወት የመኖር ዕድሜም ከ45 ዓመት ወደ 64 ዓመት ከፍ ማለቱን ጠቁመዋልፕሬዚዳንቱ አያይዘውም በሀገራችን በውሃ ሐብት ልማት በኩል የምዕተዓመቱን ግብ ለማሳካት በተደረገው እንቅስቀሴ የንፁህ መጠጥ ውሃ አቅርቦት ከምዕተዓመቱ የልማት ግብ ከተያዘለት ጊዜ ቀድሞ ከማሳካቱም በላይ በ1983 ዓ.ም.19% የነበረው ሀገራዊ የንፁህ መጠጥ ውሃ አቅርቦት ሽፋናችን በአሀኑ ጊዜ 85% ደርሷል ብለዋል፡፡መላው የኢትዮጵያ ህዝብ የሠላምን ዋጋ በመረዳት  በአካባቢው ተደራጅቶ ፀጥታውን የሚያስጠብቅበት ሁኔታ መፍጠሩና   ሽብርተኝነት በመዋጋት ረገድ  የጎላ አስተዋጽኦ እያደረገ ነው ያሉት ፕዚዳንቱ  ህዝቡ ከመንግስት  የሠላም ዘብ ሆኗል ብለዋል፡፡ፕሬዚዳንቱ አያይዘውም የውስጥ ሰላማችንን አረጋግጠን  የጎረቤቶቻችንን ሠላም በማረጋገጥ በኩል ባደገረግነው አስተዋፅኦ ከጎረቤቶቻችን ብቻ ሳይሆን ከዓለም ዓቀፉ ማህበረስብ ዘንድም ከፍተኛ ዕውቅናና ተቀባይነትን አግኝተናል ብለዋል፡፡የዴሞክራሲ ሥርዓት መገለጫ የሆነው 5ኛ አገራዊ ምርጫ በሰላም መጠናቀቁ የዲሞክራሲ ባሕል በሕዝባችን እየሰረፀ መሆኑን አመላካች ከመሆኑም በላይ ሁሉን አገር ወዳድ ኢትዮጵያዊ ያስደሰተና ያኮራ ተግባር መሆኑንም ዶ/ር ሙላቱ ተናግረዋል፡፡ፕሬዚዳንት ዶ/ር ሙላቱ አያይዘውም አኩሪ ተግባር ለዴሞክራሲ ሥርዓት ግንባታና መጎልበት የተከፈለው መስዋዕትነት በከንቱ እንዳልቀረ የሚያመላክት በመሆኑ ለግቦት 20 በዓላችን ልዩ ድምቀት መፍጠሩን ተናግረዋል፡፡ 